શનિવારે રાજકોટ બોમ્બ બ્લાસ્ટ કેસમાં ભાવનગર અને રાજકોટથી પકડાયેલા આઇએસઆઇએસના બે આરોપીઓ વસીમ અને નઇમને આજે જ્યૂડિશિયલ કોર્ટમાં રજૂ કરવામાં આવ્યા હતા. એટીએસ દ્વારા કોર્ટ સમક્ષ આ બન્ને આરોપીઓને રજૂ કરતા જ કોર્ટ સમક્ષ બન્ને જણાએ જજની હાજરીમાં પોતાનો ગુનો કબૂલ્યો હતો. અને બોમ્બ બનાવવા પાછળ તેમનો જ હાથ છે તે વાત સ્વીકારી હતી. તે બાદ કોર્ટે 10મી માર્ચ સુધીના એટલે કે કુલ 12 દિવસના રિમાન્ડ મંજૂર કર્યા છે. નોંધનીય છે કે આ બન્ને આરોપીઓએ વકીલની ગેરહાજરીમાં આ કબૂલાત કરી છે.